Entre atras feguras anecdoticas, s'ha de resaltar a fascinación que exerce o whisky ta iste can, particularment quan se tracta d'a (ficticia) marca Loch-Lomond, lo que le ocasiona no pocos problemas. En iste sentiu, ye muit pareixiu a o Capitán Haddock, dica o punto de que pareixe estar a mesma prefiguración. O can y o capitán son personaches d'o mesmo orden, que equilibran con alegría lo que Tintín pueda tener d'excesivament saputo u virtuoso. Posiblement ye por ista razón que o papel de Milú se ve sensiblement disminuyiu dimpués de l'aparición de Haddock en a serie.